ישיבת מליאה, כנסת 23, פרוטוקול מספר 120, 2020-12-29 00:00

יריב לוין: חברות וחברי הכנסת, היום יום שלישי, י"ד בטבת התשפ"א, 29 בדצמבר 2020.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת מסקנות ועדת החינוך, התרבות והספורט בעקבות דיון מהיר בהצעתם של חברי הכנסת אריאל קלנר ויאיר גולן בנושא: הפעלה מיידית של תשתיות המוזיאונים ברחבי הארץ לטובת פעילות העשרה והפוגה לתלמידי ישראל הסגורים בביתם.

ירדנה מלר-הורוביץ: תודה.

יריב לוין: תודה רבה.

יריב לוין: אם כן, חברות וחברי הכנסת, אנחנו עוברים לנאומים בני דקה.

יריב לוין: ראשון הדוברים, חבר הכנסת ינון אזולאי – אתה רוצה קודם?

יריב לוין: חבר הכנסת משה אבוטבול, בבקשה.

משה אבוטבול: ראשית, מתנצל על אתמול, פשוט הייתה לי ישיבת סיעה.

יריב לוין: זהו, אל תחשוב שלא שמתי לב.

משה אבוטבול: כן, בגלל זה נחרדתי.

משה אבוטבול: כבוד היושב-ראש, כנסת נכבדה, רציתי, במסגרת הזמן הקצרה שעומדת לרשותי, כיושב-ראש השדולה למען שמירת השבת, למחות על שני חילולי שבת: האחד, משרד הבריאות הודיע שיערוך חיסונים במדינה גם בשבת, בניגוד להוראות הרבנים הראשיים למדינת ישראל, שהודיעו שכדי שזה ייחשב חירום ופיקוח נפש – לבדיקת היתר הלכתי – זה היה אמור להיות להפך: קודם כול לפעול בדחיפות יום-יומית של ימי החול, כל השבוע, 24 שעות, ואז מטעמי פיקוח נפש, אם קיים, להשליך לימי השבת.

משה אבוטבול: זה לא נעשה, וחבל.

משה אבוטבול: הוצאתי בנושא מכתב לשר הבריאות, ועדיין לא מאוחר לתקן.

משה אבוטבול: דבר שני, חבר הכנסת נפתלי בנט, יושב-ראש ימינה, המוגדר כאדם דתי ומשכנע ציבורים מהמגזר הדתי להצביע בעבורו, התראיין לפני השבת האחרונה לתוכנית ששודרה בשבת, אבל לא שכח לקרוא לצופים, כלשונו: לא להחמיץ ולראות את התוכנית.

משה אבוטבול: זו לדעתי חציית קו אדום.

משה אבוטבול: גם אם רוצים לפזול למצביעי מרכז ושמאל, אפשר לחפש דרכים נוספות ולא על חשבון שבת קודש.

משה אבוטבול: זה דבר פסול וחמור, ואפילו חבריו הטובים העירו לו על כך.

משה אבוטבול: אם הוא לא שומר על השבת, איך הוא יכול לשמור על הימין?

משה אבוטבול: "כי אשמרה שבת – אל ישמרני".

משה אבוטבול: תודה רבה.

יריב לוין: תודה רבה.

יריב לוין: חבר הכנסת ינון אזולאי, בבקשה.

ינון אזולאי: אדוני היושב-ראש, כבוד השר, לראות אורחים ביציע היום זה דבר גדול.

ינון אזולאי: הרבה זמן לא ראינו פה אורחים.

יריב לוין: כן, זה לא מחזה של יום-יום.

ינון אזולאי: אז גם נברך את חברת הכנסת בהצלחה, וגם לראות את המראה הזה, זה פשוט מלבב.

ינון אזולאי: כולנו תקווה שבעזרת השם יבואו ימים שיציע האורחים יהיה מלא והכנסת תחזור לשגרה.

ינון אזולאי: השבוע חל יום הולדתו של החייל שנהרג ונחטף אורון שאול.

ינון אזולאי: היום 2009 ימים מחטיפתו.

ינון אזולאי: כולנו מקווים, מתפללים, שבעזרת השם יזכה לבוא לקבר ישראל.

ינון אזולאי: כל עוד הוא לא הגיע אלינו, לקבר ישראל, אנחנו, הנשמה שלנו, עדיין לא שלמה.

ינון אזולאי: אנחנו מקווים, בעזרת השם, לראות אותו בחזרה.

יריב לוין: תודה.

יריב לוין: חבר הכנסת שלמה קרעי – איננו; חבר הכנסת אריאל קלנר – איננו.

יריב לוין: חבר הכנסת אחמד טיבי, בבקשה.

יריב לוין: אפשר היה לוותר היום על המסכה הצהובה, אבל מה אני יכול לעשות.

אחמד טיבי: אדוני היושב-ראש, ההחלטה לשלוח אזרחים החוזרים מחו"ל למלוניות מלכתחילה הייתה החלטה שגויה, אבל בדיעבד התברר שהיא שגויה מאוד ובלתי שוויונית.

אחמד טיבי: א.

אחמד טיבי: רוב החוזרים מחו"ל לא נשלחים למלוניות, רק חלקם; מי שצועק, מי שמפעיל לחץ, מי שמפעיל קשרים – כנראה, כנראה – נשלח הביתה לבידוד.

אחמד טיבי: חלק נשלחים למלוניות, ואז ראית מהתמונות ומהכתבות וגם מהתלונות שמגיעות אלינו שמצב המלוניות לא מתאים: אין ניקיון, יחס משפיל אל האנשים האלה, שהיו בחו"ל חלקם כדי לנפוש, חלקם בעסקים.

אחמד טיבי: לכן ביקשתי לפני כמה ימים לבטל את ההחלטה הזאת, לבטל את הצו הזה, לא לחדש אותו.

אחמד טיבי: רצוי לעשות את זה מהר ככל האפשר, כי האזרחים מרגישים שהתקבלה החלטה סתמית, והתוצאה היא תוצאה קשה ולא מכבדת.

אחמד טיבי: יש לבטל את הבידוד במלוניות.

יריב לוין: תודה.

יריב לוין: חבר הכנסת יוסף ג'בארין – איננו; חברת הכנסת אימאן ח'טיב יאסין – איננה; חבר הכנסת עמית הלוי – אף הוא איננו; חבר הכנסת ניסים ואטורי – איננו.

יריב לוין: חבר הכנסת איתן גינזבורג, בבקשה.

איתן גינזבורג: תודה רבה, אדוני היושב-ראש.

איתן גינזבורג: אני רוצה לנצל בכמה שניות קצרות את ההזדמנות הזאת רק כדי לברך חברת כנסת חדשה שתכף תעלה על דוכן הכנסת ותצהיר אמונים.

איתן גינזבורג: אומנם היא עוד לא הצהירה אמונים, אך היא כבר חברת כנסת.

איתן גינזבורג: אני רוצה מכאן לברך אותך, חברת הכנסת יעל רון בן משה, על הצטרפותך למשכן.

איתן גינזבורג: למרות שהתקופה קצרה והתקופה סוערת, ואנחנו בשלהי כהונתה של הכנסת, יעל היא שליחת ציבור אמיתית.

איתן גינזבורג: היא גם מגיעה מבית כזה: אביה גם היה עוזר של חבר כנסת וגם של יצחק רבין, ויש לה שורשים עמוקים גם בהתיישבות העובדת, במישור המקומי ובכלל.

איתן גינזבורג: אני מאוד מאוד שמח שאת מצטרפת לכנסת ומאחל לך שליחות פורייה, קצרה כארוכה – מה שיתאפשר – אם בכנסת הזו אם בכנסת הבאה.

איתן גינזבורג: זו ברכה לכנסת שאת מצטרפת אל שורותיה.

איתן גינזבורג: שיהיה הרבה מאוד בהצלחה.

איתן גינזבורג: תודה רבה, אדוני.

יריב לוין: תודה רבה.

יריב לוין: אם כן, חברות וחברי הכנסת, עד כאן נאומים בני דקה.

יריב לוין: ועכשיו, באמת בהתרגשות, אנחנו עוברים להצהרת האמונים של חברת הכנסת של יעל רון בן משה.

יריב לוין: אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותו בכנסת של עפר שלח, שנכנסה לתוקפה היום, יום שלישי, י"ד בטבת התשפ"א, 29 בדצמבר 2020, באה במקומו חברת הכנסת יעל רון בן משה.

יריב לוין: בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, אני מזמין את חברת הכנסת יעל רון בן משה לעלות לדוכן.

יריב לוין: חברת הכנסת יעל רון בן משה, אקרא לפנייך את הצהרת האמונים של חבר הכנסת ואת תשיבי: "מתחייבת אני".

יריב לוין: זה נוסח ההצהרה: אני מתחייבת לשמור אמונים למדינת ישראל ולמלא באמונה את שליחותי בכנסת.

יעל רון בן משה: הינני מתחייבת.

יריב לוין: מתחייבת אני.

יעל רון בן משה: מתחייבת אני.

יריב לוין: תודה רבה, ושיהיה בשעה טובה ובהצלחה גדולה.

יעל רון בן משה: תודה, כבוד היושב-ראש.

יעל רון בן משה: תודה.

יריב לוין: אם כן, חברות וחברי הכנסת, אנחנו כולנו מברכים את חברת הכנסת יעל רון בן משה, ובזאת מסתיים סדר-היום.

יריב לוין: תם סדר-היום.

יריב לוין: מאחר שאנחנו כבר נמצאים לאחר מועד התפזרות הכנסת, על מועד הישיבה הבאה תבוא הודעה, כפי שיידרש וכפי שיוסכם.

יריב לוין: בהתאם למצב הדברים, מחר בבוקר בשעה 11:00 אנחנו נפתח את המליאה באופן פורמלי, אבל לא תתקיים ישיבה ולא יתקיים סדר-יום מעבר לפתיחה וסגירה של המליאה.

קריאה: – – –

יריב לוין: לא לא, אין ישיבה.

יריב לוין: אנחנו באופן פורמלי פותחים וסוגרים, אבל אין ישיבה, אין סדר-יום.

איתן גינזבורג: – – – הצעת חוק – – –

יריב לוין: לא מחר – להבנתי, לפחות.

יריב לוין: נידרש באמת, יושב-ראש ועדת הכנסת, לסכם את נושא הפגרות ככה שנוכל כבר מהשבוע הבא לעבוד בצורה שתהיה ברורה ומוסדרת מראש.

יריב לוין: מחר אפתח ואסגור את הישיבה רק באופן פורמלי.

ינון אזולאי: אם אפשר לבקש, רק נאום בן דקה בשביל משה אבוטבול מחר.

ינון אזולאי: הוא רוצה להשלים.

יריב לוין: אני מבטיח שעוד תהיינה הזדמנויות.

משה אבוטבול: כי הנאום של אתמול – – –

יריב לוין: חבר הכנסת אבוטבול, אני מסכים, אבל אני יכול להציע לך שני דברים: 1.

יריב לוין: תהיה בוודאי הזדמנות, להערכתי, כבר בשבוע הבא, יש סיכוי לא רע; 2.

יריב לוין: אתן לך עוד דקה ספייר על חשבון מה שהחמצת אתמול.

משה אבוטבול: ינון אמר לי: אם אתה כל כך חפץ, תדבר עם אשתך קצת.

יריב לוין: לא לא לא.

יריב לוין: להפך, אנחנו מברכים על הנוכחות ועל ההשתתפות.

יריב לוין: אני חושב שהדברים הם לכבוד הכנסת והם חשובים.

יריב לוין: בזאת תם סדר-היום.

יריב לוין: ישיבה זו נעולה.